b'\n_START_ARTICLE_\nCarmina Burana (opera)\n_START_PARAGRAPH_\nCarmina Burana je scenska kantata, ki jo je napisal Carl Orff v letih 1935 in 1936._NEWLINE_Odlomke iz pesni\xc5\xa1ke zbirke Carmine Burane je uglasbil Carl Orff v istoimenskem delu za simfoni\xc4\x8dni orkester, zbor in vokalne soliste. Skladbo je podnaslovil v latin\xc5\xa1\xc4\x8dini kot\xc2\xa0\xc2\xbbCantiones profanae cantoribus et choris cantandae comitantibus instrumentis atque imaginibus magicis\xc2\xab\xc2\xa0(Posvetne pesmi za pevce in zbore, ki naj jih pojejo skupaj z instrumenti in \xc4\x8dude\xc5\xbenimi slikami). Ta oznaka je sicer le redko uporabljena pri omembi skladbe. Praizvedba Orffove Carmine Burane je bila 8. junija 1937 v Frankfurtski operni hi\xc5\xa1i, verjetno pa je najpopularnej\xc5\xa1a skladba, ki je nastala v nacisti\xc4\x8dni Nem\xc4\x8diji. Sprva so jo kritiki ozna\xc4\x8dili kot\xc2\xa0\xc2\xbbdegenerirano\xc2\xab\xc2\xa0glasbo, re\xc5\xbeim Tretjega rajha jo je sprejel z navdu\xc5\xa1enjem in jo izrabljal kot za\xc5\xa1\xc4\x8ditni znak arijske rase. Najbolj znan je prvi stavek, ki nosi naslov O Fortuna.'